|  |  |
| --- | --- |
|  | ***Organisasjonens navn***  **HMS INSTRUKS** |

**Kategori: Løypepreparering**

**Tittel instruks: Sikkerhetsinstruks ved løypepreparering**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sist endret: *dato / Navn*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Hensikt**

Sikre at *Organisasjonens* prepareringsarbeid utføres på en slik måte at det ikke oppstår uønskede hendelser med publikum.

1. **Gyldighetsområde**

Prosedyren gjelder *Organisasjonens* løypebaser, avløsere og entreprenører som kjører for *Organisasjonen*.

1. **Referanser**

Internkontrollforskriften og arbeidsmiljøloven.

1. **Ansvar og myndighet**

* En i virksomheten har det overordnede ansvaret for at løypebaser, avløsere og entreprenører som kjører for *Organisasjonen* får nødvendig opplæring hva gjelder sikkerhet ved preparering med maskin, scooter, ATV og UTV.
* Løypebasene skal sørge for at avløsere får nødvendig opplæring hva gjelder sikkerhet ved preparering med maskin, scooter, ATV og UTV.

1. **Utførelse**

Generelt

* Les kurskompendium for løypekjøring og preparering.
* Kun de som har tatt opplæring i henhold til instruks «Opplæring av nyansatte løypebaser» eller «Opplæring av løypebasenes avløsere og ekstrahjelper» har tillatelse å kjøre maskin, scooter, ATV og UTV.
* All eventuell kjøring utenfor merket og stikket løypetrasé må først godkjennes av den i virksomheten som har ansvar for løypekjøringen.
* Det er forbudt å kjøre på islagt vann med løypemaskin. Dette gjelder i Skiforeningen, her må organisasjonen selv bestemme. For kjøring med scooter/ATV/UTV på vann, se egen instruks «Kjøring over islagt vann».
* Før det har kommet tele – vær forsiktig med å kjøre i terrenget.
* Hjelm skal brukes ved kjøring med snøscooter og ATV. Hvis UTV har lukket karosseri og montert bilbelte er hjelm ikke et krav (se instruks «Hjelm, fottøy, belte/tau, øyevern og hørselvern»).
* Fører må anpasse farten etter sted, føre og siktforholdene slik at det ikke kan oppstå fare eller voldes ulempe for andre.
* Av hensyn til liv og helse bør den enkelte arbeidsøkt ikke overstige 13 klokketimer. Ved behov for å overskride dette (2-3 anledninger gjennom vinterhalvåret) må i så fall dette varsles til den i virksomheten som har ansvar for løypekjøringen. Dette gjelder for de som er i særlig uavhengig stilling, for andre, se arbeidsmiljølovens bestemmelser om hvile- og arbeidstider. Avløsere skal kalles inn for å avlaste løypebasene.
* Handbrekk skal brukes når maskinen står stille.
* Veltebøyle på scooter skal installeres ved nye innkjøp.

Varsling/synlighet

* Ved kjøring skal det benyttes varsellys.
* Ryggelys og varsellys skal brukes ved rygging, kjøring i bakke og ved dårlig siktforhold.
* Passering av skiløpere må skje med stor årvåkenhet og lav fart. Om nødvendig skal maskinen stoppes.
* Det må vises forsiktighet ved kryssing av veier og andre ferdselsårer.

Preparering i forbindelse med arrangement/aktivitet

* Som hovedregel skal preparering være avsluttet før publikum/deltagere ankommer.
* Ved rygging må føreren utvise stor forsiktighet, og forsikre seg om at det ikke finnes personer bak maskinen. Vær spesielt oppmerksom på mindre barn som kan være vanskelig å se.
* Det er strengt forbudt å frakte personer på løypemaskinens lasteplan.
* Fresen må ikke kjøres slik at det er fare for at isklumper eller løse gjenstander i snøen kan skade personer i nærheten.

Bruk av kjøretøy i forbindelse med snøproduksjon

* Snøhauger og terrengformasjoner vil kreve skjerpet fokus under dosing av snø.
* Faren for å skli av store hauger med produsert snø vil være tilstede.
* Flytting av snøkanoner på skjæret vil kreve skjerpet fokus pga. dårligere sikt.
* Det vil være nødvendig med god kommunikasjon med snøleggermannskap for å forhindre farlige situasjoner i arbeidssituasjoner med snøscooter og snøleggermannskap involvert.
* Sørg for å plassere kjøretøy slik at det ikke blir dekket av snø fra snøproduksjonen.
* Kjør aldri over slanger. Gjelder også slanger som ikke er i bruk.